રાવજીએ સાહિત્ય અને કલાવિષયક પદ્ધતિસરનું કોઈ ઉચ્ચ શિક્ષણ મેળવ્યું નથી. કળાવ્યાવર્તનના સિદ્ધાંતોનું પણ તેની પાસે એવું કોઈ વ્યાકરણ નથી. તેમ છતાં તેના કળાનિષ્ણાત સમકાલીનો કરતાં તેના સર્જનમાં બળુકાં પરિણામો નીપજાવી શક્યો છે. આથી પ્રશ્ન એ થાય છે કે વિદ્વતા અને સર્જકતાનો સંબંધ કેટલો સાર્થક યા પરસ્પર ઉપકારક હશે? રાવજીની સર્જકતા સંદર્ભે આ દિશામાં વિચાર કરવાનું પણ ઉદ્દિષ્ટ માન્યું છે.